༌། པའི་རྣལ་འབྱོར་པས་མངོན་པར་ཤེས་པ་མེད་པར་ཤའི་མིག་གིས་མཐོང་ངོ་། །དེ་ནས་མངོན་པར་ཤེས་པའི་མཚམས་ །དེ་ནས་མངོན་པར་ཤེས་པའི་མཚམས་ཀྱི་དབང་གིས་ལྷའི་མིག་གིས་མཐོང་ངོ་། །དེ་ནས་འདོད་ཆགས་དང་བྲལ་བའི་མཚམས་ཀྱི་དབང་གིས་སངས་
རྒྱས་ཀྱི་སྤྱན་གྱིས་མཐོང་ངོ༌། །དེ་ནས་བྱང་ཆུབ་སེམས་དཔའི་མཚམས་ཀྱིས་དབང་གིས་ཤེས་རབ་ཀྱི་སྤྱན་གྱིས་མཐོང་ངོ༌། །དེ་ནས་ཡང་དག་པར་རྫོགས་པའི་སངས་རྒྱས་ཀྱི་ཐུགས་ཀྱི་དབང་གིས་ཡེ་ཤེས་ཀྱི་སྤྱན་གྱིས་གཟིགས
ཟླ་སོ། །ཞེས་པའི་དང་པོ་གཉིས་རིམ་བཞིན་སོར་བསམ་སོ་སོ་དང་དེ་ནས་སྲོག་འཛིན་ལ་གཅིག་དང་དྲན་ཏིང་ལ་རེ་རེ་སྦྱར་བར་བྱ་བ་ཡིན་ལ། འདི་རྣམས་ཀྱང་འཆིང་བ་ཀུན་ལྡན་དང༌། བསམ་གཏན་ཐོབ་པ་ཙམ་དང༌། ཉན་རང་
འཕགས་པ་དང་། བྱང་སེམས་འཕགས་པ་དང༌། ཕར་ཕྱིན་ཐེག་པའི་སངས་རྒྱས་དང་སྦྱར་བར་བྱ་བ་ཡིན་གྱི། ཆགས་བྲལ་མ་དག་ས་བདུན་དང༌། བྱང་སེམས་དག་པ་ས་གསུམ་ལ་སྦྱོར་ཞིང་སྦྱོར་དྲུག་དང་སྒྲིག་པ་ཤ་སྟག་གི་
ངང་ལ་སྔོན་ཆད་འདས་པ་ཡང་དོན་གྱིས་བཀག་ཟིན་ཏོ། །དག་དབྱེ་ནི། སོ་སོར་སྡུད་པ་རྒྱལ་བའི་དབང་པོར་འགྱུར་ཞིང་རྣམ་པ་བཅུ་སྟེ་ཞེས་སོགས་ཀྱིས་གསལ་བར་གསུངས་པ་ལ་རིགས་པ་ཡང༌། རྣལ་འབྱོར་དྲུག་པོའི་ངོ་བོ་
639

དུས་འཁོར་ཆོས་སྐོར་
ཡེ་ཤེས་ནམ་མཁའ་རླུང་མེ་ཆུ་ས་དྲུག་ཏུ་རིམ་པ་ལྟར་གནས་པས་དག་བྱའམ་སྤང་བྱའང་དེའི་ཕུང་སོགས་དྲུག་ཚན་ནོ། །འོ་ན་གཉེན་པོ་ཕྲ་རིམ་ཆུང་རིམ་ནས་སྐྱེ་བ་རིགས་མོད་ཀྱི་སྤང་བྱ་རགས་རིམ་ནས་འགག་དགོས་པ་ལ་ཕྲ་རིམ་
དུ་བྱུང་བ་ཅི་ཞེ་ན། འདིར་རྫོགས་རིམ་གྱི་སྤང་བྱའི་གཙོ་བོ་ནི་རླུང་དང་དེའི་ནང་ནས་ཀྱང་ཐབས་ཀྱིས་མ་ཟིན་ན་སྐྱོན་བསྐྱེད་བྱེད་ཀྱི་རླུང་གི་གཙོ་བོ་ཡེ་ཤེས་ཀྱི་རླུང་ཡིན་པས་དེ་དང་པོར་སྤོང་ཞིང༌། གཡས་གཡོན་གཉིས་ཀྱི་
ཡང༌། གཡས་སྡུད་རིམ་དུ་རྒྱུ་བ་ནི་ཡང་སླ་བས་ཞོར་ལ་དགག་ཞིིང་གཡོན་བསྐྱེད་རིམ་དུ་རྒྱུ་བའི་རླུང་གཙོ་བོར་འགོག་པ་ན་ཕྲ་རིམ་ནས་འགོག་པར་སེམས་སོ། །འབྲས་བུ་ནི། དག་བྱ་རྟོགས་པས་འབྲས་བུ་བཤད་མི་དགོས་པར་
བདེ་བླག་ཏུ་རྟོགས་པར་ནུས་སོོ། །མཇུག་བསྲུང་བསྡོམས་དྲུག་ནི། གཞན་རྣམས་རྟོགས་པར་སླ་ལ། བསྟོད་འགྲེལ་ནས་གསུངས་པའི་དམ་ཚིག་བརྒྱད་ནི། ངེས་པའི་དངོས་གྲུབ་རྒྱུ་རྣམས་དང༌། །དམ་ཚིག་རྣམས་ཀྱང་བསྐྱང་
བ་དང༌། །རིགས་གཞན་ལས་བྱུང་ཕོ་ཉ་མོ། །འདོད་ལ་ཆགས་པས་བགྲོད་མི་བྱ། །གཉིས་མེད་ཐོགས་པ་མེད་པ་ཡི། །དམ་ཚིག་རྣམས་ཀྱི་སྤྱོད་པ་དང༌། །ཡི་མོའི་སྤྱོད་པ་ལེགས་པར་བསྲུབ། །ཚངས་པར་སྤྱོད་པ་དེ་བཞིན་
ཞལ། །འདྲེན་པ་རྩ་ཡི་ཀུན་སྤྱོད་དོ། །ཞེས་པ་དམ་ཚིག་བརྒྱད་དུ་དྲན། །རྣལ་འབྱོར་དབང་པོ་གང་བསྲུང་བ། །མྱུར་དུ་དངོས་གྲུབ་ཐོབ་པར་འགྱུར། །ཞེས་གསུངས་པས་དྲང་ངེས་རེ་རེ་ཡང་བརྒྱད་བརྒྱད་དེ། དྲང་དོན་བརྒྱད་
640

আ །ནི། ལམ་ཐུན་མོང་བ་བསྟེན་པ་དང༌། དམ་ཚིག་ཅན་དང༌། ཚོགས་འཁོར་གཉིས་མེད་དུ་བྱ་བ་དང༌། སྲུང་འཁོར་སོགས་ཀྱིས་བགེགས་ཞི་བ་དང༌། གཉིས་སྦྱོར་སྐབས་སུ་གང་བབ་བྱ་བ་
དང༌། འཛག་པ་བསྲུང་བ་དང༌། ནད་སེལ་བ་སོགས་ཀྱི་དོན་དུ་མས་བརྟན་པར་བྱ་བའོ། །ངེས་དོན་བརྒྱད་ནི། འཕོ་མེད་ཀྱི་བདེ་ཆེན་སྤྱིར་སྒྲུབ་པ་དང༌། ཁྱད་པར་ཐིག་ལེ་བཞིའི་དགའ་བ་བཅུ་དྲུག་བསྐྱེད་པ་དང༌། རིགས་ལྡན་
མ་ལས་གཞན་དང་མི་འགྲོགས་པ་དང༌། ཉའི་མཐའ་དང་འདྲ་བའི་ཡས་བབས་མཐར་ཐུག་བདེ་སྟོང་གཉིས་མེད་དུ་བསྐྱང་བ་དང༌། ནག་ཕྱོགས་ལྟ་བུའི་ཆགས་པ་ཉམས་པ་སྤང་བ་དང༌། ཕྱག་ཆེན་ལ་སྦྱོར་ཞིང་གཞན་དོན་བྱེད་པ་
དང༌། ཐིག་ལེའི་ཞལ་སྒོ་བཞིར་ཐིག་ལེ་འཕོ་མེད་བརྟན་པར་བྱ་བ་དང༌། མས་བརྟན་ཡོངས་སུ་རྫོགས་པ་ལ་འབད་པ་རྣམས་ཏེ། འགའ་ཞིག་ནི་ལམ་གྱི་དངོས་གཞིར་ཡང་སྣང་ངོ་། ལམ་འཕྲོག་པའི་ཆོམ་རྐུན་ནི། འགྲེལ་ཆེན་
ལས། ལམ་བཟང་རིན་ཆེན་འདི་ནི་བག་མེད་ཀྱིས། །སེམས་ཅན་གཞན་པ་དག་ལ་བྱིན་པ་ན། །རང་ཁྱིམ་དགོན་པ་དག་ཏུ་རབ་བཞུགས་ལ། །ཡུལ་ངན་ཆོམ་རྐུན་རྣམས་ཀྱིས་འཕྲོག་པར་བྱེད། །ཞེས་སོགས་གསུངས་པ་རྣམས་
ཤིན་ཏུ་གསལ་ལོ། །དེ་ལྟར་སྦྱོར་དངོས་མཇུག་གསུམ་ཀ་ལ་དྲུག་དྲུག་སྟེ་ཕར་ཕྱིན་ཐེག་པ་དང་མ་འདྲེས་པའི་ལམ་གྱི་ཆོས་བཅོ་བརྒྱད་པ་ཕྲག་དྲུག་སྟེ། བརྒྱད་ལྷག་པའི་བརྒྱ་དང་ལྡན་པའི་རྡོ་རྗེའི་རྣལ་འབྱོར། སྐལ་བ་ཆེས་མཆོག་
641

ཏུ་འགྱུར་པའི་གང་ཟག་གིས་བགྲོད་པར་བྱ་བ། རྒྱལ་བ་ཐམས་ཅད་ཀྱི་ཐུགས་ཀྱི་ཡང་སྙིང༌། གསང་བ་ལས་ཀྱང་ཆེས་གསང་བ། དེ་ཕྱིར་རྩོད་དུས་ཀྱི་ཐམས་ཅད་མཁྱེན་པ་ཤཱནྟི་པ་དང་མཁས་མཆོག་རྡོ་རྗེའི་སློབ་དཔོན་འཇིགས་
མེད་འབྱུང་གནས་སོགས་ཀྱི་བློ་གྲོས་ཀྱི་ར་བར་ཡང་མ་ཤོང་བའི་རྒྱུད་ཀྱི་རྒྱལ་པོ་འདིའི་ལམ་མཐའ་དག་ནི། ཐུགས་མི་འགྱུར་བའི་བདེ་ཆེན་དང་སྐུ་སྟོང་གཟུགས་ཕྱག་རྒྱ་ཆེན་མོའི་ལམ་གཉིས་སུ་འདུས་ཏེ། ཐབས་དང་ཤེས་རབ་
གཉིས་སུ་འདུས་པའི་ཕྱིར་རོ། །དེ་ཡང་འབྲས་བུ་ཁྱད་པར་ཅན་གང་བསྒྲུབ་ཀྱང་དེའི་ཐབས་དང་ཤེས་རབ་གཉིས་ཆ་ཚང་བ་ངེས་པར་དགོས་པ། ཁྱད་པར་ཐེག་པ་ཆེན་པོའི་ལམ་ནི་དེ་གཉིས་ཆ་མཉམ་པས་སྲིད་ཞི་གཉིས་འགོག་
ཅིང་འབྲས་བུ་སྐུ་གཉིས་སྒྲུབ་པར་ལན་གཅིག་མིན་པར་གསུངས་ཤིང་། འདིར་ཡང་། གཟུགས་ཀྱིས་སྲིད་པར་མི་འོང་སྟེ། །འགྱུར་མེད་མྱ་ངན་འདས་མི་འགྲོ། །ཕན་ཚུན་འཁྱུད་པ་ཞི་བ་སྟེ། །མ་ནིང་གི་ནི་གོ་འཕང་ཙི
།ཅེས་གསུངས་པས་སོ། །འོ་ན། ཐབས་བསོད་ནམས་ཀྱི་ཚོགས་ཀྱིས་གཟུགས་སྐུ་དང་ཤེས་རབ་ཡེ་ཤེས་ཀྱི་ཚོགས་ཀྱིས་ཆོས་སྐུ་སྒྲུབ་པར་གསུངས་ལ། འདིར་གོ་ལྡོག་པ་ཅི་ནེེ་ན། དེ་ཉིད་ཀྱིས་མཆོག་ཏུ་གྲུབ་སྟེ། རེ་
རེ་ཡང་ཕན་ཚུན་ལེགས་པར་རྒྱས་བཏབ་པའི་ཕྱིར་རོ། །འདི་ལྟར། སྲིད་པ་ནི་མ་དག་འཁྲུལ་བའི་ལས་སྣང་ཕྲ་རགས་ཉིད་ཡིན་ལ། །དེ་ནི་དེེག་པ་འོད་གསལ་ཕྱག་ཆེན་གྱི་སྣང་བར་གྱུར་ནས་སྲིད་པའི་མཐའ་འགོག་ཅིང༌། ཞི་བ་
དུས་འཁོར་ཆོས་སྐོར་

আ །མྱང་འདས་ནི། རང་བཞིན་གྱི་སྡུག་བསྔལ་མི་འགོག་པར་རང་རྒྱུད་ཀྱི་ཉོན་མོངས་ཙམ་འགོག་པ་ཡིན་ལ། དེ་ནི་སྲིད་གསུམ་བདེ་ཆེན་གྱི་ཡེ་ཤེས་གཅིག་ཏུ་གྱུར་ནས་ཟིལ་གྱིས་མནན་ཏེ། འོད་གསལ་
དག་པའི་རྣམ་རོལ་གྱིས་གཞན་དོན་འབད་མེད་དུ་འབྱུང་བས་འགོག་པའི་ཕྱིར་རོ། །དེ་ལྟར་ན་འདི་གཉིས་ལ་ཤེས་རབ་དང་སྙིང་རྗེའི་དོན་ཡང་ཤིན་ཏུ་ཚང་སྟེ། བདག་དང་བདག་གིར་འཛིན་པ་ལ་སོགས་པའི་ཐ་མལ་བེམ་ཆོས་ཀྱི་
འཛིན་པ་ནི་ཤེས་རབ་ཀྱི་སྤང་བྱ་ཡིན་ལ་དེ་སྟོང་གཟུགས་ཕྱག་རྒྱ་ཆེན་མོས་སྤོང་ཞིང༌། སྡུག་བསྔལ་ཅན་རྣམས་ཡོངས་སྐྱོབ་པ། །སྙིང་རྗེ་ཆེན་པོའོ་ཞེས་སྙིང་རྗེའི་བྱེད་ལས་ནི་རང་གཞན་གྱི་སྡུག་བསྔལ་སྐྱོབ་པ་ཡིན་ལ་དེ་མི་འགྱུར་
བའི་བདེ་ཆེན་གྱིས་བྱེད་པའི་ཕྱིར་རོ། །དེ་ཡང་བདེ་སྡུག་ནི། རང་ཡུལ་སེམས་གདུང་མྱོང་བས་འཛིན་སྟངས་ཤིན་ཏུ་འགལ་ཞིང་འགྱུར་བའི་བདེ་བ་ནི་མཐར་སྡུག་བསྔལ་དུ་འགྲོ་བས་དེ་ལ་འགྱུར་བའི་སྡུག་བསྔལ་ཞེས་ཀྱང་བྱ་ན་མི་ ད་ཀྱང་བྱ་ན་མི་ཙི
འགྱུར་བའི་བདེ་བ་ནི་དེའི་ཡང་གཉེན་པོ་མཆོག་ཡིན་པའི་ཕྱིར་རོ། །འདི་གཉིས་མེད་པར་ལམ་གཞན་གྱིས་མཐའ་ཐུག་གི་འབྲས་བུ་མི་འགྲུབ་པའི་ཚུལ་ནི་སྤྱི་དོན་མཇུག་ཏུ་བཀོད་ཟིན་ཏོ། །འབྲས་བུ་སངས་རྒྱས་ཀྱི་བཞུགས་ཚུལ་
ནི། ཡེ་ལེར། ལུས་ནི་དྭངས་ཞིང་སྡུག་སྲན་ཉམས་པ་ནམ་མཁའ་དང་མཚུངས་མཚན་ལ་སོགས་པ་རྣམས་ཀྱིས་རབ་རྫོགས་འགྱུར། །སྣ་ཚོགས་འཇིག་རྟེན་གསུམ་པོ་ཉིད་ནི་དྭངས་ཞིང་སྒྲིབ་པ་རྣམ་པར་བྲལ་བ་རྨི་ལམ་བཞིན་དུ་
ཞེ་བདུན་

སྣང༌། སྐད་ནི་ཀུན་ནས་ཆད་པ་མེད་པ་དུ་མའི་སྐད་གཞན་དག་གིས་གཞན་གྱི་སྙིང་ལ་འཇུག་པ་སྟེ། །སེམས་ནི་དམ་པའི་བདེ་བས་གང་ཞིག་མི་གཡོ་ཐམས་ཅད་དུས་སུ་ལྷན་ཅིག་སྐྱེས་པས་འཁྱུད་པའོ། །ཞེས་སྐུ་འཇའ་ལུས་ཡེ་
ཤེས་ཀྱི་སྐུ་འབྱུང་ཆོས་ཕྲ་མོའི་ཕྲ་མོ་དང་ཡང་བྲལ་ཞིང༌། དག་པ་ཟག་མེད་ཀྱི་ལས་སྣང་ཡང་མ་འདྲེས་པས་སངས་རྒྱས་ནང་ཕན་ཚུན་ཁོ་ནའི་སྤྱོད་ཡུལ་གྱི་སྟོང་གཟུགས་ཞལ་སྦྱོར་ཏེ་ལྷན་སྐྱེས་ཀྱི་སྐུའམ་ངོ་བོ་ཉིད་སྐུའོ། །ཐུགས་
མི་འགྱུར་བའི་བདེ་ཆེན་སྒྲིབ་པ་ཕྲ་མོའི་ཕྲ་མོ་ལས་ཀྱང་གྲོལ་བའི་ཡེ་ཤེས་ཆོས་ཀྱི་སྐུའོ། །གསུང་རྣམ་པ་ཐམས་ཅད་པའི་སྐད་དུ་ཆོས་གསུང་བ་གཞོམ་མེད་ནཱ་དའི་མཐར་ཐུག་ཟག་མེད་ལས་སྣང་ཅན་གྱི་ས་བཅུའི་བྱང་སེམས་
དང༌། ས་བཅུ་གཉིས་ཀྱི་བྱང་སེམས་ལ་ཐུན་མོང་དང་ཐུན་མོང་མིན་པའི་ལོངས་སྐར་སྣང་བའོ། །ཕྲིན་ལས་གང་ལ་གང་འདུལ་གྱི་དཀྱིལ་འཁོར་འཁོར་ལོ་དང༌། མཛད་པ་བཅུ་གཉིས་སོགས་སྟོན་པ་ཟག་བཅས་མ་དག་པའི་ལས་ཿ
སྣང་ཅན་ལ་འབྱུང་ལུས་ཕྲ་རགས་སུ་སྣང་བ་སྤྲུལ་པའི་སྐུའོ། །འདི་བཞི་ལུགས་བཟློག་ལ་སྐུ་གསུང་ཐུགས་ཡེ་ཤེས་རྡོ་རྗེ་དང་སྤྲུལ་ལོངས་ཆོས་བདེའི་སྐུར་ཡང་བཤད་དོ། །དེ་འགྲུབ་ཚུལ་ནི། ཡེ་ལེར། སྲོག་དང་ཐུར་སེལ་
འགགས་པར་གྱུར་ན་རི་བོང་འཛིན་པ་སྐྱོད་པ་ཉྀ་མའི་གཟུགས་སུ་རབ་ཏུ་འགྱུར། །རྡོ་རྗེ་པདྨ་རབ་ཏུ་སད་ན་སླར་ཡང་འདི་ནི་ཉི་མཻའི་གཟུགས་ཀྱི་མེ་ལྕེས་ཞུ་བར་བྱེད། །རླུང་དང་ཟླ་བ་ཉི་མ་འགགས་པར་གྱུར་ན་རྣམ་པར་ཤེས་པ་
དུས་འཁོར་ཆོས་སྐོར་

ود
ཞེ་བརྒྱད་
།དང་ནི་ཡེ་ཤེས་གཅིག་ཏུ་འགྱུར། །དེ་ལྟར་དེ་ལྟར་དང་ནི་དེ་བཞིན་དེ་ལྟར་རྣམ་གསུམ་དུ་འགྱུར་གཞན་ནི་ཅུང་ཟད་ཡོད་མ་ཡིན། །ཞེས་རྒྱུ་རྐྱེན་ནང་དང་ཕྱིའི་ཕྱག་རྒྱ་ལ་བརྟེན་ནས། རླུང་སེམས་ཐིག་ལེ་
གསུམ་གྱི་འཕོ་འགྱུར་ཕྲ་མོ་ཡང་འགགས་ཏེ། རྣམ་ཤེས་སེམས་དང་ཡེ་ཤེས་རླུང་གི་དྭངས་མ་གཅིག་ཏུ་འདྲེས་པ་དེ་གཞི་ལ་གནས་པ་དེ་ལྟར་ལམ་གྱིས་ཀྱང་དེ་ལྟར་ཉིད་དུ་བསྒོམས་པས་འབྲས་བུའི་ཚེ་ཡང་དེ་ལྟར་ཏེ་རྣམ་པ་གསུམ་
རྫོགས་པར་གྱུར་པ་འདི་ལྟ་བུའི་འབྲས་བུ་གཞན་ནི་ལམ་གཞན་ལ་ཅུང་ཟད་ཀྱང་ཡོད་པ་མ་ཡིན་ནོ། །དེ་འགྲུབ་པའི་དུས་ནི། ཟླ་བ་ཉི་མའི་གཟུགས་ནི་ཟོས་ན་མཁའ་ལ་ཉིན་མཚན་དང་ནི་མཚན་མོ་ནམ་ཡང་མིན་པ་ཉིད། །ཐུན་
མཚམས་དེ་ནི་ལུས་ཀྱི་དབུས་སུ་རྣལ་འབྱོར་རྣམས་ཀྱི་ལུས་ཀུན་བདུད་རྩིའི་གོ་འཕང་ལ་གནས་པའོ། །ཕྱོགས་ཟད་ཟླ་བ་མཁའ་ལ་གནས་པ་ཉི་མའི་གཟུགས་ལ་རོ་ནི་མཉམ་པར་འགྱུར་བ་ཇི་ལྟ་བར། །སྲོག་དང་ཐུར་སེལ་ཟད་པར་
གྱུར་ན་གསལ་བར་ཡང་ནི་ལུས་ལ་དངོས་གྲུབ་དུས་སུ་དེ་འགག་གོ། །ཞེས་ཉིན་མོའི་དམར་ལམ་དང་མཚན་མོ་ཟླ་བའི་དཀར་ལམ་དང་ཐུན་མཚམས་ཀྱི་མུན་ནག་གང་ཡང་མིན་པའི་ཐོ་རེངས་ཀྱི་དུས་ཀྱི་ཐུན་མཚམས་སུ། གནམ་
གང་ལ་ཉི་ཟླ་རོ་མཉམ་དུ་སོང་བ་བཞིན་དུ་སྲོག་ཐུར་རོ་མཉམ་དུ་འགགས་ནས་དགའ་བ་ཆ་བཅས་ལྔ་རྫོགས་པའི་བཅུ་དྲུག་པའི་དུས་སུའོ། །དེ་འགྲུབ་པའི་རྐྱེན་ནི། ཟླ་བ་ཉི་མའི་རྒྱུ་བ་མཉམ་ཤིང་ལམ་ནི་གཉིས་ཀ་ཡི་ཡང་སྲོག་གི་
645

རླུང་ནི་ཆེན་པོ་འགགས། །ཆུ་སྐྱེས་རྡོ་རྗེ་རབ་ཏུ་གསད་ཅིང་རི་བོང་ཅན་ཞུ་ཉི་མའི་གཟུགས་ཆེན་ལ་ནི་རབ་ཏུ་ཞུགས། །དངོས་དང་དངོས་མེད་གཅིག་འགྱུར་རྣམ་གསུམ་སྲིད་པ་ལ་གནས་གཞོམ་མེད་ལེགས་པར་རབ་ཏུ་རྟོགས་གྱུར་
པིཾ། །དེའི་དུས་སུ་རྣལ་འབྱོར་པ་དེ་གང་ལ་གཉིས་ནི་ཅུང་ཟད་མེད་པ་མཆོག་གི་གོ་འཕང་འགྲོ། །ཞེས་ནང་གི་རྐྱེན་ཡན་ལག་དང་པོ་བཞིས་རླུང་སྦྱངས། ལྔ་པས་བདེ་སྟོང་སྦྱར། དྲུག་པས་འཛིན་སྟངས་དངོས་དང་དངོས་མེད
གཅིག་ཏུ་འགྱུར་བའི་སྟོང་ཉིད་དང་སྣང་ཡུལ་སྲིད་པ་གསུམ་ལ་ཁྱབ་པའི་སྟོང་གཟུགས་རྫོགས་པར་རྟོགས་པའོ། །དེ་ལྟར་གྲུབ་པའི་ལྟས་ནི། ཁྲོ་བོ་སངས་རྒྱས་ལྷ་མོ་དང་བཅས་ངེས་པར་རོ་ཡི་རྡོ་རྗེ་རྣམས་དང་སའི་ལྷ་མོ་
སོགས།
།རེེབ་ཏུ་དགའ་བའི་ཐུགས་རྣམས་རྣལ་འབྱོར་པ་ལ་གྲུབ་པའི་དུས་སུ་ནམ་མཁའ་ལ་ནི་མངོན་སུམ་འགྱུར། །དེ་ཡི་འདོད་པའི་དངོས་གྲུབ་རི་བོང་ཅན་གྱི་ཞག་གི་ཐོ་རེངས་དང་ནི་མཚན་མོ་ཕྱེད་ལ་འགྱུར། །རིན་པོ་ཆེའམ་Ë
མེ་ཏོག་ཆར་ནི་མཆོག་གྱུར་དུས་ཀྱི་སྦྱོར་བས་སའི་སྟེང་དུ་འབབ་པར་འགྱུར། །ཞེས་གསུངས་པ་རྣམས་གོ་སླའོ། །འདི་དག་སཾ་བུ་ཊིར་ཡང་ཆ་མཐུན་དུ་གསུངས་སོ། །དེ་ལྟར་གཞི་ལམ་འབྲས་བུའི་མཐར་ཐུག་རྣམས། །རྒྱལ་
བས་མདོ་སྔགས་གཞན་དུ་སྦས་པ་ལས། །གཉིས་མེད་དུས་ཀྱི་འཁོར་ལོར་སྦས་ཁུངས་གཏོན། །ས་བཅུའི་དབང་ཕྱུག་རྣམས་ཀྱིས་བྱི་དོར་མཛད། །རྒྱ་བོང་མཁས་གྲུབ་མང་པོས་ཉམས་སུ་མྱོང༌། །རྡོ་རྗེ་ཅན་དངོས་བླ་མའི་བཀའ་
དུས་འཁོར་ཆོས་སྐོར་

ومد
།དྲིན་ལས། །མདོ་སྔགས་སྤྱི་དང་ཁྱད་པར་ལུགས་མཆོག་འདིར། །གཞན་དྲིང་མི་འཇོག་སྤོབས་པས་རབ་བརྒྱན་པ། །སྐད་གཉིས་སྨྲ་བ་བདག་ཀྱང་སྐལ་བ་བཟང༌། །དེ་ལྟར་སྤྱི་དང་ཁྱད་པར་ལུང་
ཁུངས་དང༌། །རྣམ་མང་རིགས་པའི་རྩེ་དགའ་སྤྲོ་ནུས་ཀྱང༌། གཞན་དུ་བཤད་དང་འདིར་མངས་དོགས་པ་ཡིས། །ཉུང་འདུས་ཚིག་གི་གསལ་བར་བཀོད་པ་ལ། །ནོངས་གང་བླ་མ་མཁའ་འགྲོས་བཟོད་མཛད་ཅིང༌། །འདིས་
མཚོན་དགེ་བས་མཐའ་མེད་དྲིན་ཅན་མ། །བདེ་སྟོང་མཆོག་གི་གླུ་གར་རྩེད་འཇོ་ཡིས། །བདེ་ཆེན་ལྷ་ཡི་དབང་པོ་མྱུར་ཐོབ་ཤོག །ཅེས་པ། རྒྱ་བོད་ཀྱི་སྦྱོར་དྲུག་མཐའ་དག་ལ་ལེགས་པར་སྦྱངས་ཤིང་ཅུང་ཟད་མྱོང་ནས་སྐལ་ལྡན་
ཟླགྱི་དོན་དུ་བཀོད་པ་འདི། གཙང་སྟག་ཚང་གི་ལོ་ཙཱ་བ་ཤེས་རབ་རིན་ཆེན་རྒྱལ་མཚན་དཔལ་བཟང་པོས་ཐམས་ཅད་འདུལ་གྱི་ལོ་ཐ་སྐར་གྱི་ཟླ་བའི་དཀར་ཕྱོགས་ཀྱི་རྒྱལ་བ་གསུམ་པ་ལ་ཆོས་འཁོར་སྒང་དུ་སྦྱར་
བའོ།། །།ཤུབྷཾ།། 1